CELEX: 62020TN0765
Language: et
Date: 2020-12-31 00:00:00
Title: Kohtuasi T-765/20: 31. detsembril 2020 esitatud hagi – The Floow versus komisjon

15.3.2021   
            
            
               ET
            
            
               Euroopa Liidu Teataja
            
            
               C 88/33
            
         
      31. detsembril 2020 esitatud hagi – The Floow versus komisjon
      (Kohtuasi T-765/20)
      (2021/C 88/45)
      Kohtumenetluse keel: inglise
      
         Pooled
      
      
         Hageja: The Floow Ltd (London, Ühendkuningriik) (esindajad: A. Howard, barrister, ja J. Berry, solicitor)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada täielikult või osaliselt komisjoni 17. novembri 2020. aasta otsus C(2020) 8138 final, millega nõuti Horizon 2020 raames auditeeritud perioodil makstud 161 990,80 euro (lisandub intress) suuruse toetuse tagastamist, ja tühistada võlateade, millele viidatakse otsuse artiklis 1, või
               
            
                  —
               
               
                  teise võimalusena saata asi tagasi komisjonile uueks läbivaatamiseks ja (kui vaja) võimalike mahaarvamiste vähendamiseks vastavalt Euroopa Liidu Kohtu kehtestatud põhimõtetele; või
               
            
                  —
               
               
                  kolmanda võimalusena teostada kohtu enda pädevust ja vastavalt sellele, mida Üldkohus peab kohaseks, teha vastavad kohandused ise selle alusel, millised muudatused tehti toetuskõlblike otseste ja kaudsete kulude puhul; ja
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, mille kohaselt pani komisjon toime raskeid õigusnormi rikkumisi, hindas valesti fakte, tegi hindamisvigu, põhjendas puudulikult oma seisukohti ning rikkus oluliselt menetlusnorme, kui ta hindas, kas hageja täitis toetuslepingus ajaarvestusele esitatud nõudeid.
               
            
                  2.
               
               
                  Teine väide, mille kohaselt rikkus komisjon õigusnorme, tegi hindamis- ja põhjendamisvigu, sest ta ei taganud, et deklareeritud kulusid korrigeeriti kõiki asjaolusid arvestades sobivalt ja proportsionaalselt.